CELEX: 32022D0950
Language: lv
Date: 2022-06-20 00:00:00
Title: Padomes Lēmums (KĀDP) 2022/950 (2022. gada 20. jūnijs), ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da’esh) un Al-Qaida un ar tām saistītām personām, grupām, uzņēmumiem un vienībām

20.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  LI 164/4
               
            
         PADOMES LĒMUMS (KĀDP) 2022/950
         (2022. gada 20. jūnijs),
         ar kuru groza Lēmumu (KĀDP) 2016/1693, ar ko paredz ierobežojošus pasākumus pret ISIL (Da’esh) un Al-Qaida un ar tām saistītām personām, grupām, uzņēmumiem un vienībām
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 20. septembrī pieņēma Lēmumu (KĀDP) 2016/1693 (1).
                  
               
                     (2)
                  
                  
                     Ņemot vērā to, ka ISIL (Da’esh) un Al-Qaida un ar tām saistītas personas, grupas, uzņēmumi un vienības turpina radīt draudus, Lēmuma (KĀDP) 2016/1693 pielikumā iekļautajā personu, grupu, uzņēmumu un vienību sarakstā būtu jāpievieno trīs personas un viena grupa.
                  
               
                     (3)
                  
                  
                     Tādēļ būtu attiecīgi jāgroza Lēmums (KĀDP) 2016/1693,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2016/1693 pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Luksemburgā, 2022. gada 20. jūnijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2016/1693 (2016. gada 20. septembris), ar ko paredz ierobežojošus pasākumus pret ISIL (Da’esh) un Al-Qaida un ar tām saistītām personām, grupām, uzņēmumiem un vienībām un ar ko atceļ Kopējo nostāju 2002/402/KĀDP (OV L 255, 21.9.2016., 25. lpp.).
      
      
         
            PIELIKUMS
            Lēmuma (KĀDP) 2016/1693 pielikumu groza šādi:
            
                        1)
                     
                     
                        sadaļā “A. Personas, kas minētas 2. un 3. pantā” pievieno šādus ierakstus:
                        
                                    “12.
                                 
                                 
                                    
                                       Sidan Ag HITTA (jeb Asidan Ag Hitta, Abu 'Abd al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali); dzimšanas datums: 1976. gads; dzimšanas vieta: Kidal, Mali; dzimums: vīrietis; valstspiederība: Mali.
                                 
                              
                                    13.
                                 
                                 
                                    
                                       Salem ould BREIHMATT (jeb OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti); dzimšanas datums: 1978. vai 1984. gads; dzimšanas vieta: Mauritānija; dzimums: vīrietis; valstspiederība: Mauritānijas.
                                 
                              
                                    14.
                                 
                                 
                                    
                                       Jafar DICKO (jeb Jaffar Dicko, Abdoul Salam Dicko, Amadou Boucary, Amadou Boucary Dicko); dzimšanas datums: 1980. gads (tiek uzskatīts); dzimums: vīrietis; valstspiederība: Burkinafaso.”;
                                 
                              
                  
                        2)
                     
                     
                        sadaļā “B. Grupas, uzņēmumi un vienības, kas minēti 3. pantā” pievieno šādu ierakstu:
                        
                                    “4.
                                 
                                 
                                    
                                       Ansarul Islam (jeb Ansar al-Islam, Ansarour Islam, Ansaroul Islam, Defenders of Islam, Ansar-ul-islam lil-ichad wal jihad, IRSAD, Ansar ul Islam of Malam Boureima Dicko).”.